《满宫花》
五代·魏承班

雪霏霏，风凛凛，玉郎何处狂饮？醉时想得纵风流，

罗帐香帏鸳寝¤

春朝秋夜思君甚，愁见绣屏孤枕。少年何事负初心，

泪滴缕金双衽。

寒夜长，更漏永，愁见透帘月影。王孙何处不归来，

应在倡楼酩酊¤

金鸭无香罗帐冷，羞更双鸾交颈。梦中几度见儿夫，

不忍骂伊薄幸。

作者简介：约公元九三O年前后在世字、里、生年不详死于925年五代时许州人，约后唐明宗长兴初前后在世，据当代学者考证，死于前蜀败亡之际。父魏宏夫，为蜀王建养子，赐姓名王宗弼，封齐王。承班为驸马都尉，官至太尉。国亡，与其父同时被杀。承班工词，艳丽似温庭筠，今存二十一首（见《唐五代词》）。 元遗山曰：魏承班词，俱为言情之作。大旨明净，不更苦心刻意以竞胜者。